În baza articolului 185 alineatul 1, raportat la articolul 28 alineatul 6 din Legea privind bazele sistemului de educaţie şi instrucţie (''Monitorul oficial al R.S.'', numerele: 88/17, 27/18-altă lege, 10/19 şi 6/20) şi articolelor 15 şi 16 alineatul 2, articolului 24 alineatul 2 şi articolului 37 alineatul 4 din Hotărârea Adunării Provinciei privind administraţia provincială ("Buletinul oficial al P.A. Voivodina", nr. 37/14, 54/14 – altă hotărâre, 37/16, 29/17 şi 24/2019), secretarul provincial e m i t e:

# REGULAMENTUL

PRIVIND CALENDARUL ŞCOLAR PENTRU ŞCOLILE MEDII CU SEDIUL ÎN TERITORIUL PROVINCIEI AUTONOME VOIVODINA PENTRU ANUL ŞCOLAR 2020/2021

Articolul 1

Prin prezentul regulament se stipulează perioada de realizare a activităţii instructiv-educative (cursurile teoretice şi practice şi exerciţii) în anul şcolar 2020/2021 şi durata vacanţei elevilor în şcolile medii cu sediul în teritoriul Provinciei Autonome Voivodina.

Celelalte forme obligatorii sau facultative de activitate instructiv-educativă prevăzute în planul şi programa analitică pentru şcolile medii vor fi planificate prin programele anuale de activitate.

Articolul 2

Cursurile şi alte forme de activitate instructiv-educativă în şcolile medii se desfăşoară în două semestre.

Primul semestru începe la 1 septembrie 2020 şi se încheie la 23 decembrie 2020. În primul semestru sunt 82 de zile de cursuri.

Al doilea semestru începe la 18 ianuarie 2021 şi se încheie:

* 21 mai 2021 pentru elevii de clasa a IV-a de liceu şi are 83 de zile de cursuri;
* 28 mai 2021 pentru elevii de clasa a IV-a a şcolilor cu patru ani şi elevii de clasa a III-a a şcolilor medii profesionale cu trei ani şi are 88 zile de cursuri
* 18 iunie 2021, pentru elevii claselor I, a II-a şi a III-a de liceu şi elevii şcolilor medii profesionale cu patru ani şi elevii claselor I şi a II-a ale şcolilor medii profesionale cu trei ani şi are 103 zile de cursuri.

 Al doilea semestru pentru elevii de clasa I şi a II-a ai şcolilor cu trei ani, respectiv elevii de clasa I, a II-a şi a III-a ale şcolilor profesionale cu învăţământ de patru ani, pentru care este prevăzută, în baza planului şi programei analitice, realizarea practicii profesionale conform planului individual de realizare a acestei practici pentru fiecare elev, se încheie cel târziu la 10 august 2021.

Articolul 3

Activitatea educativ-instructivă, prevăzută la articolul 1, alineatul 1 din prezentul regulament se realizează:

- în licee:

- în clasele I, a II-a şi a III-a în 37 de săptămâni cu cinci zile de cursuri, respectiv 185 zile de cursuri,

- în clasa a IV-a în 33 de săptămâni cu cinci zile de cursuri, respectiv 165 zile de cursuri - la şcoala medie profesională;

 - în clasele I şi a II-a învăţământul cu trei ani şi în clasele I, a II-a şi a III-a învăţământul cu patru ani, 37 de săptămâni cu cinci zile de cursuri, respectiv 185 zile de cursuri.,

- în clasa a III-a învăţământul cu trei ani şi clasa a IV-a învăţământul cu patru ani în 34 de săptămâni cu cinci zile de cursuri, respectiv 170 zile de cursuri.

 În cazul în care este periclitată securitatea şi sănătatea elevilor şi angajaţilor şi nu este posibil ca şcolile să realizeze formele activităţii instructiv-educative cu numărul complet de săptămâni de cursuri şi zile de cursuri la nivel anual, este posibilă o abatere de până la 5% de la numărul stabilit de cinci zile de cursuri pe săptămână, respectiv zile de cursuri.

Prezentarea tabelară a calendarului şcolar pentru şcolile medii cu sediul în teritoriul Provinciei Autonome Voivodina în anul şcolar 2020/2021, care este anexată prezentului regulament ca parte integrantă a acestuia, este făcută pe semestre şi trimestre.

Primul trimestru având 41, al doilea 41 şi al treilea 50 de zile de cursuri.

Al patrulea trimestru are 53 de zile de cursuri pentru elevii claselor I, a II-a şi a III-a de liceu şi elevii şcolilor medii profesionale cu patru ani şi elevii claselor I şi a II-a ale şcolilor medii profesionale cu trei ani, 38 de zile de cursuri pentru elevii clasei a III-a a şcolilor profesionale cu trei ani şi elevii clasei a IV-a a şcolilor profesionale cu patru ani şi 33 zile de cursuri pentru elevii clasei a IV-a de liceu.

Articolul 4

Planul şi programa analitică pentru şcolile de artă în clasele I, II, III şi IV se realizează conform planului anual de activitatea a şcolii în cadrul săptămânilor cu cinci sau şase zile de cursuri, în conformitate cu legea.

În cazul în care este periclitată securitatea şi sănătatea elevilor şi angajaţilor şi nu este posibil ca şcolile să realizeze formele activităţii instructiv-educative cu numărul complet de săptămâni de cursuri şi zile de cursuri la nivel anual, este posibilă o abatere de până la 5% de la numărul stabilit de cinci zile de cursuri pe săptămână, respectiv zile de cursuri.

Articolul 5

Pe durata perioadei de cursuri şcoala poate stabili prin planul anual de activitate cel mult patru sâmbete de cursuri în cazul în care:

- în ziua de cursuri se marchează ziua şcolii, sau

- în ziua de cursuri, concomitent, se realizează pentru o bună parte din elevi excursii şcolare sau alte activități

- în ziua de cursuri un număr mai mare de elevi participă la manifestări sportive sau sociale, sau dacă şcoala este gazda concursurilor, manifestărilor sociale sau sportive, sau

- dacă din cauza absenţei unui număr mai mare de elevi sau angajaţi, care marchează sărbători religioase sau sărbători ale minorităţilor naţionale stabilite de consiliile naţionale ale minorităţilor naţionale din Republica Serbia, în ziua sărbătorii respective apar dificultăţi în desfăşurarea cursurilor.

 Sâmbăta de cursuri în care se recuperează cursurile care nu au fost ţinute conform alineatului 1 din prezentul articol, este inclusă în acelaşi trimestru în care este şi ziua stabilită ca zi fără cursuri.

În toate celelalte cazuri de abatere de la calendarul şcolar, şcoala este obligată să procedeze conform articolului 28 alineatul 5 și articolului 105 alineatele 3 și 4 din Legea privind bazele sistemului de educaţie şi instrucţie („Monitorul oficial al RS”, nr. 88/2017, 27/2018 - altă lege, 10/2019 и 6/2020).

Articolul 6

În cursul anului şcolar elevii au vacanţă de iarnă, vacanţă de primăvară şi de vară.

Vacanţa de iarnă, începe la 24 decembrie 2020 şi se încheie la 15 ianuarie 2021.

Vacanţa de primăvară are două părţi. Prima parte a vacanţei de primăvară începe pe 2 aprilie 2021 şi se încheie pe 5 aprilie 2021. Partea a doua a vacanţei de primăvară începe pe 30 aprilie 2021 şi se încheie pe 7 mai 2021.

Pentru elevii clasei a IV-a de liceu, elevii de clasa a IV-a a şcolilor profesionale cu patru ani şi de clasa a III-a a şcolilor medii profesionale cu trei ani, vacanţa de vară începe după încheierea examenului de bacalaureat/de finalizare şi se încheie la 31 august 2021.

Pentru elevii clasei întâi, a doua şi a treia de liceu şi ai şcolilor medii profesionale cu patru ani şi elevii clasei întâi şi a doua şcolilor profesionale cu trei ani, vacanţa de vară începe la 21 iunie 2021 şi se încheie la 31 august 2021.

Articolul 7

Data comunicării rezultatelor elevilor şi înmânării carnetelor de elev, a foilor matricole şi diplomelor după terminarea primului, respectiv celui de al doilea semestru, va fi stipulată de şcoală prin planul anual de activitate.

Articolul 8

La şcoală se sărbătoresc sărbătorile de stat şi cele religioase în conformitate cu Legea privind sărbătorile de stat şi religioase ale Republicii Serbia („Monitorul oficial al RS”, nr. 43/01, 101/07 şi 92/11).

În şcoli se sărbătoreşte:

- 21 octombrie - Ziua comemorării victimelor sârbilor în cel de-al II-lea Război Mondial, care este zi lucrătoare şi de cursuri

- 8 noiembrie - Ziua cadrelor didactice

- 11 noiembrie - Ziua armistiţiului de pace în Primul Război Mondial, ca zi nelucrătoare și fără cursuri

- 27 ianuarie - Sfântul Sava – Ziua şcolii, ca zi lucrătoare şi fără cursuri

- 15 februarie - Ziua statalităţii, care se sărbătoreşte pe 15 şi 16 februarie 2021, ca zile nelucrătoare

- 22 aprilie - Ziua comemorării victimelor holocaustului, genocidului şi a altor victime ale fascismului în cel de-al Doilea Război Mondial, ca zi lucrătoare şi de cursuri

- 1 mai - Ziua Muncii, care se sărbătoreşte la 1, 2 şi 3 mai 2021, ca zile nelucrătoare

- 9 mai - Ziua Victoriei, ca zi lucrătoare şi de cursuri

- 28 iunie - Sf. Vitus-comemorarea Bătăliei de la Kosovo

Articolul 9

 Elevii şi angajaţii la şcoală au dreptul să nu frecventeze cursurile, respectiv să nu lucreze, în următoarele zile ale sărbătorilor religioase:

* Ortodocşii – prima zi a sfântului casei,
* Membrii aparţinând comunităţilor confesionale care marchează sărbătorile religioase după calendarul gregorian, respectiv iulian – prima zi de Crăciun şi sărbătorile pascale începând cu Vinerea Mare şi încheind cu a doua zi a sărbătorii,
* Membrii aparţinând Comunităţii Islamice – 13 mai 2021, prima zi a Bairamului Ramazanului şi 20 iulie 2021, prima zi a Bairamului Curbanului,
* Membrii aparţinând Comunităţii Ebraice – 28 martie, prima zi a Pesah şi 28 septembrie 2020, prima zi a Yop Chippur-ului.

Articolul 10

 În baza hotărârilor consiliilor naţionale ale minorităţilor naţionale au fost stabilite următoarele sărbători naţionale ale minorităţilor naţionale:

- pentru comunitatea naţională maghiară.

 \*15 martie - Ziua Revoluţiei şi Luptei de Eliberare 1848/49;

 \* 20 august - Ziua Sfântului Stevan;

 \* 23 octombrie - Ziua începerii revoluţiei şi luptei de eliberare 1956

- pentru comunitatea naţională boşniacă:

 \* 11 mai - Ziua Drapelului Naţional Boşniac;

 \* prima zi a Bairamului Ramazanului;

 \* prima zi a Bairamului Curbanului;

 \* 20 noiembrie, Ziua ZAVNOS.

- pentru comunitatea naţională a bunievţilor:

 \* 2 februarie - Ziua marii şezători

 \* 23 februarie - Ziua alegerii primului Consiliu Naţional

 \* 15 august - Ziua Duzianice

 \* 25 noiembrie - Ziua în care în anul 1918 la Novi Sad a avut loc Marea Adunarea Naţională a sârbilor, bunievţilor şi a celorlalţi slavi.

 - pentru comunitatea naţională croată:

 \* 19 martie – sărbătorirea Sfântului Iosif

 \* 19 iunie – ziua de naştere a Episcopului de Subotica Ivan Antunović

 \* 16 octombrie – ziua de naştere a Banului Josip Jelačić şi

 \* 15 decembrie – data înfiinţării Consiliului Naţional al Croaţilor

- pentru comunitatea naţională română:

 \* 15 ianuarie – ziua de naştere a poetului naţional Mihai Eminescu

 \* 4 septembrie - sărbătorea Sfânta Maria Mare

 \* 1 decembrie – Ziua Naţională a României

 \* 7 decembrie – Ziua Consiliului Naţional

- pentru comunitatea naţională ruteană:

 \* 17 ianuarie – Ziua rutenilor

- pentru comunitatea naţională ucraineană:

 \* 17 mai – Ziua comunităţii ucrainiene din Serbia şi

 \* 14 octombrie – Ziua eroilor ucrainieni

- pentru comunitatea naţională macedoneană:

 \* 2 august – Ilinden – Ziua răscoalei popoarelor din Macedonia împotriva turcilor

 \* 8 septembrie – Ziua statalităţii Republicii Macedonia

 \* 11 octombrie - Ziua luptătorilor

 \* 16 decembrie - Ziua Consiliului Naţional

- pentru comunitatea naţională germană:

 \* 15 decembrie - Ziua înfiinţării Consiliului Naţional

- pentru comunitatea naţională romă:

 \*14 ianuarie - Vasilica

 \* a treia vinere din martie) - Bibija

 \* 8 aprilie – Ziua internaţională a romilor

 \* 6 mai – Đurđevdan

- pentru comunitatea naţională bulgară:

 \* 3 martie – Ziua eliberării de sub sclavia turcească

 \* 24 mai – Ziua lui Chiril şi Metodie şi

 \* 1 noiembrie – Ziua iluminiştilor naţionali

- pentru comunitatea naţională cehă:

 \*4 februarie - Ziua literaturii cehe

 \* 28 martie – Ziua educaţiei

 \* 16 mai – Ziua Consiliului Naţional

 \* 28 septembrie – Ziua cehilor (Sf. Vaclav) şi

 \* 4 octombrie – Ziua limbii cehe

- pentru comunitatea naţională slovacă

 \* primul weekend din august – Ziua festivităţilor naţionale slovace

.

Articolul 11

Pe durata vacanţei de iarnă, şcoala poate planifica realizarea activităţii suplimentare cu elevii.

Directorul şcolii hotăreşte, la propunerea consiliului didactic, cu privire la numărul de ore, de elevi şi orarul efectuării activităţii suplimentare cu elevii, prevăzut la alineatul 1 din prezentul articol.

Articolul 12

Examenele de admitere pentru înscrierea elevilor în şcolile medii, pentru anul şcolar 2021/2022, se vor organiza în perioada 7-16 mai 2021, şi anume:

* şcolile medii în care o parte din cursuri se desfăşoară într-o limbă străină;
* şcolile medii de balet;
* despărţămintele pentru elevii cu aptitudini deosebite pentru matematică;
* despărţămintele pentru elevii cu aptitudini deosebite pentru fizică;
* despărţămintele pentru elevii cu aptitudini deosebite pentru informatică şi calculatoare;
* despărţămintele pentru elevii cu aptitudini deosebite pentru arta scenică şi audio-vizuală;
* despărţămintele pentru elevii cu aptitudini deosebite pentru geografie şi istorie;
* despărţămintele pentru elevii cu aptitudini deosebite pentru biologie şi chimie;
* despărţămintele pentru elevii cu aptitudini deosebite pentru ştiinţele filologice (examen la limba şi literatura sârbă/maternă şi examenul la limbă străină);
* şcolile medii de muzică;
* şcolile de artă din domeniul artelor plastice şi profilurile de învăţământ în domeniul artelor.

 Predarea documentelor pentru înscrierea la despărţămintele pentru elevii cu aptitudini deosebite pentru sport va avea loc sâmbătă, 15 mai şi luni, 17 mai 2021.

Articolul 13

Prin planul anual de activitate Școala este obligată să planifice două zile lucrătoare pe parcursul anului școlar (sâmbăta – 12 sau 19 septembrie 2020 în primul semestru și sâmbătă 15 sau 22 mai 2021 în al doilea semestru), pentru organizarea și realizarea activităților din domeniul cursurilor opționale (educația civică, cursuri de religie și altele), activităţilor extraşcolare, activităţilor sportive, domeniul ecologiei şi protecţiei mediului, activităţilor cultural-artistice, ca de exemplu:

* vizite la obiectele de cult – biserici, mănăstiri şi hramuri,
* vizite la muzee şi galerii, colecţii memoriale,
* vizite la case etno, vestigii istorice,
* vizite la parcuri naţionale şi rezervaţii ale naturii,
* organizarea acţiunilor de ridicare a spaţiilor verzi şi de amenajare a şcolilor şi mediului ambiant,
* activităţi în comunităţile locale,
* întâlniri sportive,
* întâlniri ale şcolilor,
* vizite organizate la ateliere educative şi de creaţie,
* organizarea mini proiectelor de cercetare,
* întâlniri distractive între clase.

Prin planul anual de activitate Școala va stabili ziua, în care se va organiza vizita elevilor la târgul internaţional al educaţiei "Putokazi" din Novi Sad. În cazul în care această activitate se va realiza în ziua de cursuri, şcoala va stabili modul de recuperare a activităţii instructiv-educative pierdute, până la finele semestrului în care a fost organizată vizita.

Prin planul anual de activitate, şcoala va stabili excursiile şi perioada când va recupera zilele de cursuri în care s-au realizat excursiile.

Dacă Ziua şcolii cade în zi de cursuri conform calendarului, şcoala va recupera ziua respectivă în modul stabilit în planul anual de activitate.

Data comunicării succesului elevilor şi înmânarea carnetelor şcolare la sfârşitul primului semestru, şcoala o va stabili în Planul anual de activitate, în conformitate cu prezentul Regulament.

Data înmânării foilor matricole, data susţinerii examenului de finalizare la sfârşitul învăţământului cu trei ani şi a examenului de bacalaureat la sfârşitul învăţământului cu patru ani, precum şi data înmânării diplomelor, şcoala le stabileşte în Planul anual de activitate, în conformitate cu prezentul Regulament.

Articolul 14

 Sâmbătă, 5 septembrie 2020, cursurile se ţin conform orarului prevăzut pentru luni.

 Joi, 1 octombrie 2020, cursurile se ţin conform orarului prevăzut pentru luni.

 Marţi, 3 noiembrie 2020, cursurile se ţin conform orarului prevăzut pentru vineri.

Articolul 15

Prezentul regulament intră în vigoare a opta zi de la data publicării lui în „Buletinul oficial al P.A.Voivodina" şi conform articolului 53, alineatul 2 din Legea privind administraţia de stat („Monitorul oficial al R.S”, numerele: 79/05, 101/07, 95/10, 99/14, 47/18 şi 30/10 - altă lege) va fi publicat şi în „Monitorul oficial al RS”.

Secretariatul Provincial pentru Educaţie, Reglementări, Administraţie şi Minorităţile Naţionale -Comunităţile Naţionale

Numărul: 128-611-7/2020-01

Novi Sad, 26.05.2020

 SECRETAR PROVINCIAL Nyilas Mihály